钦定古今图书集成/明伦汇编/家范典/第007卷 > 性理会通 > 又 前人
## 钦定古今图书集成/明伦汇编/家范典/第007卷 > 性理会通 > 又 前人

元老侄孙秀才，屡得书，感慰。《十九郎墓表》，本是老人
欲作，今岂推辞。向者犹作《宝月志》文，况此文义当作。
“但以日近，忧畏愈深，饮食语默，百虑而后动”，想喻此
意也。若不死，终当作尔。近来须鬓雪白加瘦，但健啖
啜如故尔。相见无期，惟望勉力进道，起门户为亲荣。
老人僵仆海外，亦不恨也。